Saben partikel èlemèntèr duwé sifat mékanika kuantum intrinsik kang ditepungi kanthi jeneng spin. Spin duwé analogi karo momèntum pojok sawijining objèk kang mubeng ing punjer massané, senajan sacara kaku partikel ora duwé prilaku kaya mangkéné iki. Spin diukur jroning satuan tetapan Planck karédhuksi (ħ), kanthi èlèktron, proton, lan neutron sakabèhé duwé spin ½ ħ, utawa "spin-½". Jroning atom, èlèktron kang obah ing sakupengé inti atom saliyané duwé spin uga duwé momèntum pojok orbital, nalika inti atom duwé momèntum pojok uga amarga spin nukliré dhéwé.[69]